**ХИМИКОТЕХНОЛОГИЧЕН И МЕТАЛУРГИЧЕН УНИВЕРСИТЕТ**

**УКАЗАНИЯ ЗА ОТПУСКАНЕ НА**

**СТИПЕНДИИ ПО ПМС№90**

**С Т И П Е Н Д И И по чл.1 и чл.4 / ПМС №90**

За **зимен** семестър на учебната **2022/2023 г.** ще се отпускат стипендии на следните студенти:

**ЗАПИСАЛИ** семестъра, **РЕДОВНА** форма на обучение, **ДЪРЖАВНА** поръчка,

**ОКС „БАКАЛАВЪР”** от **II** до **IV** курс, **ОКС „МАГИСТЪР” II** курс и

**ОКС „МАГИСТЪР“** след средно образование, от **II** до **V** курс.

**ВИДОВЕ СТИПЕНДИИ**

***А.Стипендии за успех по чл.1 ал.1,т.1 и 5 от ПМС №90/2000г., в сила от 2.03.2018 г.***

**I. Стипендии по „среден семестриален успех” – без доход:**

**ПОЛОЖЕНИ** всички изпити по учебен план от зимния и летния семестър на учебната 2021/2022

**УСПЕХ**: мн. добър 5.00 − отличен 6.00.

**II. Стипендии по „среден семестриален успех” и месечен доход на член от семейството**:

**УСПЕХ**: най-малко добър 4.00;

Допуска се  **ЕДИН** неположенизпит по учебен план

**ДОХОД** − до 1 000 лв. на член от семейството.

***Внимание !* *В изчисляването на средния семестриален успех се включва и неположения изпит.***

**III. Стипендии само по месечен доход на член от семейството**:

**ДОХОД** − до 500 лв. на член от семейството.

***Б.Стипендии за успех по чл.4, ал. 5 и 6 от ПМС №90/2000г., в сила от 2.03.2018*** *г. (*застуденти, обучаващи се в специалности от приоритетни професионални направления)

***Могат да кандидатстват студенти от всички специалности на ХТМУ със среден успех най-малко 4,00 и всички взти изпити*.**

Стипендиите се предоставят само по показателя „среден семестриален успех”

**ДОКУМЕНТИ**

1. **ЗАЯВЛЕНИЕ-ДЕКЛАРАЦИЯ,** което се изтегля от страницата на ХТМУ **www.uctm.edu** (раздел Студенти / Държавни стипендии)**. Заявлението се попълва, подписва от студента и се заверява в съответната**  факултетна канцелария. Успехът се изчислява от зимния и летния семестър на учебната 2021/2022 г. При предаване на заявлението във факултетната канцелария, се предоставя и студентската книжка за справка на успеха.
2. **БАНКОВ ДОКУМЕНТ за АКТУАЛНА лична сметка на студента в български лева**

**Кандидатстващите за II и III вид стипендия от ”А” представят също:**

1. **СЛУЖЕБНИ БЕЛЕЖКИ** за получен брутен доход от работещите студенти, родителите или съпруг/съпруга на кандидатстващите студенти **период − от м. март 2022 г. до м. август 2022 г. включително**.

**2.1.** при **РОДИТЕЛИ ПЕНСИОНЕРИ** – служебна бележка от пенсионен отдел в НОИ за същия период;

**2.2.** при **БЕЗРАБОТНИ РОДИТЕЛИ, СЪПРУГ/СЪПРУГА –** служебна бележка от Бюрото по труда или от Националната агенция по приходите (НАП) за същия период; **НЕ се приемат клетвени декларации.**

**2.3.** при **ПОЧИНАЛИ РОДИТЕЛИ –** копие от препис-извлечение от акт за смърт.

**3. УДОСТОВЕРЕНИЕ ЗА ПОЛУЧЕНИ НАСЛЕДСТВЕНИ ПЕНСИИ** за кандидата и неговите братя и сестри за същия период.

 **4.** при **РАЗВЕДЕНИ РОДИТЕЛИ –**копие от Решение на съда по бракоразводно дело.

**5**. при **БРАТ/СЕСТРА УЧАЩИ –** уверение от съответното учебно заведение.

***Забележка:******НЕ******се изплащат стипендии по сметки на други лица!***

***Важно! Всички необходими документи се подават във факултетните канцеларии!***

**СТИПЕНДИИ**

**чл. 3, ал. (2) и (3) чл.8 и чл.9 / ПМС №90**

за учебната **2022/2023** ще се отпускат стипендии на следните студенти:

**ЗАПИСАЛИ** семестъра, **РЕДОВНА** форма на обучение, **ДЪРЖАВНА** поръчка,.**ОКС „БАКАЛАВЪР”** от **I** до **IV** курси **ОКС „МАГИСТЪР” I** и **II** курс,

**ВИДОВЕ СТИПЕНДИИ**

**I. СТУДЕНТИ С ТРАЙНИ УВРЕЖДАНИЯ.**

**II. НЕСЕМЕЙНИ студенти**, отговарящи на някои от следните условия:

* + без двама родители;
	+ при двама родители с увреждания над 50%;
	+ при един родител, с увреждания над 50%, а другият е починал;
	+ отглеждани до пълнолетието си в домове за деца, лишени от родителска грижа.

**ДОКУМЕНТИ**

* 1. **ЗАЯВЛЕНИЕ-ДЕКЛАРАЦИЯ,** което се изтегля от страницата на ХТМУ **www.uctm.edu** (раздел Студенти / Държавни стипендии)**,** заверено в съответната факултетна канцелария.
	2. **ДОКУМЕНТ** и **КОПИЕ** на документа, удостоверяващ принадлежността на студента към съответната категория (Експертно решение на ТЕЛК, Препис-извлечение от акт за смърт и др.).

 **3.Банков документ за АКТУАЛНА лична сметка в български лева.**

***Важно! Всички необходими документи се подават във факултетните канцеларии!***

**III. СТУДЕНТИ − МАЙКИ / БАЩИ** с дете до 6-годишна възраст.

**ДОКУМЕНТИ**

1. **ЗАЯВЛЕНИЕ-ДЕКЛАРАЦИЯ** което се изтегля от страницата на ХТМУ **www.uctm.edu** (раздел Студенти / Държавни стипендии)**,** заверено в съответната факултетна канцелария
2. **УДОСТОВЕРЕНИЕ ЗА РАЖДАНЕ** на детето и **КОПИЕ.**
3. **УДОСТОВЕРЕНИЕ ЗА СКЛЮЧЕН ГРАЖДАНСКИ БРАК** и **КОПИЕ** или

**УДОСТОВЕРЕНИЕ ЗА СЕМЕЙНО ПОЛОЖЕНИЕ ОТ ОБЩИНАТА** (оригинал).

1. **Банков документ за АКТУАЛНА лична сметка в български лева.**

***Важно! Всички необходими документи се подават във факултетните канцеларии!***

**IV. ЧУЖДЕСТРАННИ СТУДЕНТИ**, приети по междуправителствени спогодби:

**Чл.8 ал.1.** За студенти - граждани на Република Албания, Република Косово, Република Молдова, Република Северна Македония, Украйна и Република Сърбия, - в размер на 240 лв.

**ал.2** за студенти извън тези по т.1 – в размери, определени съгласно чл.4 ал.11.

**ДОКУМЕНТИ**

1. **ЗАЯВЛЕНИЕ-ДЕКЛАРАЦИЯ,** което се изтегля от страницата на ХТМУ **www.uctm.edu** (раздел Студенти / Държавни стипендии)**,** заверено в съответната факултетна канцелария.
2. **АКТУАЛНА лична сметка в български лева.**
3. **Декларация за постоянно местоживеене (бланка от ХТМУ)**

***Забележка: НЕ се изплащат стипендии по сметки на други лица!***

***Важно! Всички необходими документи се подават във факултетните канцеларии!***

**СТИПЕНДИИ**

**За успех от Зрелостни изпити за учебната 2021-2022 година**

Информация за резултатите от държавните зрелостни изпити за учебната 2021-2022 година, съгласно чл. 8б, ал. 1, т. 1 и 2 от ПМС 90 от 26.05.2000 г. за условията и реда за предоставяне на стипендии на студентите, докторантите и специализантите от държавните висши училища и научни организации:

**V. Чл.8б СТУДЕНТИ, ПРИЕТИ ЗА ОБУЧЕНИЕ ПРЕЗ ГОДИНАТА НА ПРИДОБИВАНЕ НА СРЕДНО ОБРАЗОВАНИЕ - УЧ.2021/2022, в Професионалните направления Електротехника, електроника и автоматика, Материалии материалознание, Металургия, Химични технологии Общо инженерство, получават стипендии в размер на 100 лв, когато отговарят на едно от следните условия:**

**1.**Индивидуалният резултат от ДЗИ по учебен предмет Български език и литература е в 10 на сто от най-високите резултати за страната за учебната година на придобиване на средно образование и индивидуалният резултат от втория задължителен държавен изпит или от задължителния държавен изпит за придобиване на професионална квалификация е равен или е над средния за страната резултат от съответния изпит за учебната година на придобиване на средно образование.

**2**.Индивидуалният резултат от ДЗИ по учебния предмет Български език и литература е равен или над средния за страната за учебната година на придобиване на средно образование и индивидуалния резултат от втория задължителен ДЗИ по учебния предмет Математика, Физика и астрономия или Химия и опазване на околната среда е в 30 на сто от най-високи резултати за страната от съответния учебната година на придобиване на средно образование.

[**Приложение 1** Информация за резултатите от държавните зрелостни изпити за учебната 2021-2022 година, свързана с чл. 8б, ал. 1, **т.1** от ПМС 90 от 26.05.2000 г. за условията и реда за предоставяне на стипендии на студентите, докторантите и специализантите от държавните висши училища и научни организации](https://www.mon.bg/upload/23265/dzi-ocenki_PMS90_stipendii_t1_09072020.pdf)

[**Приложение 2** Информация за резултатите от държавните зрелостни изпити за учебната 2021-2022 година, свързана с чл. 8б, ал. 1, **т.2** от ПМС 90 от 26.05.2000 г. за условията и реда за предоставяне на стипендии на студентите, докторантите и специализантите от държавните висши училища и научни организации](https://www.mon.bg/upload/23266/dzi-ocenki_PMS90_stipendii_t2_09072020.pdf)

Студентите от II и III курс, получавали този вид стипендии през миналата учебна година, трябва да ортговарят на условията за получаване на стипендии – успех най-малко 4.00 и положени всички изпити, и да го отразят в подадената заявление – декларация, заверена в съответната факултетна канцелария.

**Д О К У М Е Н Т И**

1. ЗАЯВЛЕНИЕ-ДЕКЛАРАЦИЯ, което се изтегля от страницата на ХТМУ www.uctm.edu (раздел Студенти/Държавни стипендии). Заявлението се попълва и подписва лично от заявителя.

2.Ксерокопие от дипломата за средно образование с личните данни и необходимите оценки от Държавните зрелостни изпити**.** (за студенти първокурсници)

**3.АКТУАЛНА лична сметка в български лева.**

***Важно! Всички необходими документи се подават във факултетните канцеларии!***

**VII. ИЗПЛАЩАНЕ НА СТИПЕНДИИТЕ**

Стипендиите се изплащат по банков път в срок до 5-то число на месеца, следващ месеца, за който се полагат чл.3, ал.1 от ПМС№90/ на МС от 26.05.2000г.

При промяна или закриване на посочената банкова сметка, лицето е длъжно в най-кратък срок да предостави информация /извлечение за актуални лична сметка.